ДОГОВОР

ЗА ДОСТАВКА, МОНТАЖ, ВЪВЕЖДАНЕ В ЕКСПЛОАТАЦИЯ И ГАРАНЦИОННА ПОДДРЪЖКА НА ЕДИН БРОЙ НОВА 5-ЦВЕТНА МРЕЖОВА ДИГИТАЛНА МАШИНА ЗА ПЕЧАТ

Днес ………….2018 г., в гр. София между:

**БЪЛГАРСКАТА НАРОДНА БАНКА** със седалище и адрес на управление: гр. София 1000, пл. „Княз Александър I“ № 1,  ЕИК 000694037, представлявана от Снежанка Деянова - главен секретар в качеството ѝ на възложител съгласно Заповед № БНБ-139236/07.09.2017 г. и Теменужка Цветкова – главен счетоводител, наричана в по-нататък в договора за краткост **ВЪЗЛОЖИТЕЛ**, от една страна

и

………………………………. със седалище и адрес на управление: ……………………………… EИК: ………………., представлявано от –…………………………….., наричано по-нататък в договора за краткост **ИЗПЪЛНИТЕЛ**, от друга страна,

на основание чл. 112, ал. 1 от Закона за обществените поръчки (ЗОП) и във връзка с проведена открита процедура за възлагане на обществена поръчка по чл. 73, ал. 1 от ЗОП и Решение № …../… 2018 г. на главния секретар на БНБ за определяне на изпълнител на поръчката, се сключи настоящият договор за следното:

**І. ПРЕДМЕТ НА ДОГОВОРА**

**Чл. 1.** (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да достави, монтира, въведе в експлоатация, да осигурява безплатна гаранционна поддръжка през гаранционния срок и обучи персонала на **ВЪЗЛОЖИТЕЛЯ** за работа със следната дигитална машина за печат, наричана за краткост „устройство“: един брой нова 5-цветна мрежова дигитална машина за печат заедно с лиценз за софтуера й, модел „………….“.

(2) **ИЗПЪЛНИТЕЛЯТ** доставя устройството/а с технически характеристики съгласно „Техническа спецификация“ на **ВЪЗЛОЖИТЕЛЯ** – Приложение № 1 „Техническа спецификация на нова 5-цветна мрежова дигитална машина за печат“, при условия на представеното с офертата на **ИЗПЪЛНИТЕЛЯ** „Техническо предложение“, представляваща/и неразделна част от този договор.

II. ЦЕНИ И НАЧИН НА ПЛАЩАНЕ

**Чл. 2.** (1) В цената на доставката са включени всички разходи по изпълнение на поръчката, включително разходите, свързани с монтаж, въвеждане в експлоатация, гаранционна поддръжка, обучение на персонал на **ВЪЗЛОЖИТЕЛЯ** и транспортни разходи до мястото на доставката.

(2) Цената на ………………….. (описва се устройството) е в размер на ……... (словом) лв. без ДДС, съгласно „Ценовото предложение“ на **ИЗПЪЛНИТЕЛЯ**.

(3) Плащането на цената по ал. 2 се извършва от **ВЪЗЛОЖИТЕЛЯ** с преводно нареждане по банковата сметка на **ИЗПЪЛНИТЕЛЯ** в срок до 5 (пет) дни, считано от датата на подписването на приемо-предавателен протокол по чл. 17, ал. 1 и след представяне на фактура от страна на **ИЗПЪЛНИТЕЛЯ**.

(4) Плащането по настоящия договор се извършват от **ВЪЗЛОЖИТЕЛЯ** по банков път в лева по следната банкова сметка на **ИЗПЪЛНИТЕЛЯ:**

IBAN: ………….

BIC: ……………….

Банка: ……………….

III. СРОКОВЕ ЗА ИЗПЪЛНЕНИЕ И МЯСТО НА ДОСТАВКА

**Чл. 3.** (1) **ИЗПЪЛНИТЕЛЯТ** се задължава да извърши доставка на устройството и предостави лиценз за софтуера му, както и монтаж и въвеждането му в експлоатация в срок до ….. (….) работни дни, съгласно Техническото предложение на **ИЗПЪЛНИТЕЛЯ**, считано от датата на подписване на настоящия договор. Датата на подписване е датата, посочена в деловодния номер на **ВЪЗЛОЖИТЕЛЯ**, поставен на стр. 1 от настоящия договор.

(2) **ИЗПЪЛНИТЕЛЯТ** се задължава да проведе обучение на служителите на **ВЪЗЛОЖИТЕЛЯ**, които ще работят с устройството, в срок до 10 (десет) дни от монтирането и въвеждането му в експлоатация.

(3) Доставката, монтажът и въвеждането в експлоатация на устройството и обучението на служителите се извършва до и в сградата на **ВЪЗЛОЖИТЕЛЯ** – гр. София, пл. „Княз Александър I“ № 1 – Полиграфична база.

**IV. ПРАВА И ЗАДЪЛЖЕНИЯ НА СТРАНИТЕ**

**Чл. 4.** (1) **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ**  устройството с инсталиран софтуер, заедно с лиценз за него, отговарящ на предложения модел, технически характеристики в срок и по начин, определени в настоящия договор.

(2) **ИЗПЪЛНИТЕЛЯТ** се задължава да монтира и въведе в експлоатация устройството, както и да проведе обучение на персонала на **ВЪЗЛОЖИТЕЛЯ**, който ще работи с нея.

**Чл. 5.** (1) **ИЗПЪЛНИТЕЛЯТ** се задължава да поддържа в техническа изправност и годност за ползване устройството в рамките на гаранционния срок.

(2) По време на гаранционния срок, **ИЗПЪЛНИТЕЛЯТ** се задължава да отстранява дефекти и/или повреди на доставеното устройство възникнали при експлоатацията му за своя сметка.

(3) **ИЗПЪЛНИТЕЛЯТ** се задължава да изпраща при **ВЪЗЛОЖИТЕЛЯ** сертифицирани сервизни специалисти, посочени в Списък на персонала, който ще отговаря за изпълнение на поръчката, обучени да поддържат устройството, както и да доставя и използва само оригинални резервни части при гаранционната поддръжка, които се придружават със сертификат за произход и качество. Промяна в сервизните сертифицирани специалистите се допуска само по изключение при съгласие от страна на **ВЪЗЛОЖИТЕЛЯ** и при условие, че същите отговарят на минималните изисквания в документацията за обществената поръчка.

**Чл. 6. ИЗПЪЛНИТЕЛЯТ** се задължава при изпълнение на задълженията си по този договор да спазва правилата за достъп до сградата на **ВЪЗЛОЖИТЕЛЯ** съгласно вътрешните правила на **ВЪЗЛОЖИТЕЛЯ** за достъп до нея.

**Чл. 7. ИЗПЪЛНИТЕЛЯТ** се задължава да предаде устройството на **ВЪЗЛОЖИТЕЛЯ** в състояние, отговарящо на следните изисквания:

1. да е ново и да носи всички отличителни белези (бранд) на оригиналните продукти на фирмата производител;

2. да предаде устройството, окомплектовано с необходимите експлоатационни документи (инструкции за работа, гаранционна карта и други спревод на български език).

**Чл. 8. ИЗПЪЛНИТЕЛЯТ** има право да получи цената по чл. 2, ал. 2 от този договор съгласно условията и начина, определени в него.

**Чл. 9.** (1) **ВЪЗЛОЖИТЕЛЯТ** е длъжен да приеме доставката, монтажа и въвеждането на устройството в експлоатация, ако то отговаря на договорените условия.

(2) **ВЪЗЛОЖИТЕЛЯТ** се задължава да осигурява на **ИЗПЪЛНИТЕЛЯ** достъп до устройството в рамките на работното време за извършване на всички необходими дейности с оглед изпълнение на задълженията му по този договор.

(3) **ВЪЗЛОЖИТЕЛЯТ** се задължава при установяване на признаци за влошаване качеството на отпечатъците или неизправност на устройството, веднага да уведомява писмено за това **ИЗПЪЛНИТЕЛЯ**.

(4) **ВЪЗЛОЖИТЕЛЯТ** се задължава да допуска до работа с устройството само служители, които са обучени и могат правилно да работят с него.

(5) **ВЪЗЛОЖИТЕЛЯТ** се задължава да заплати цената по чл. 2, ал. 2 от този договор, съгласно условията и по начина, посочен в него.

(6) **ВЪЗЛОЖИТЕЛЯТ** има право да прави проверка относно изпълнението на договора без с това да пречи на неговото изпълнение.

**V. Гаранция за изпълнение**

**Чл. 10**. При подписването на този договор, **ИЗПЪЛНИТЕЛЯТ** представя на **ВЪЗЛОЖИТЕЛЯ** гаранция за изпълнение в размер на 5% (пет на сто) от сумата, по чл. 2, ал. 2 от договора. Представената гаранция за изпълнение служи за обезпечаване на изпълнението на задълженията на **ИЗПЪЛНИТЕЛЯ** по договора. Гаранцията се представя под формата на парична сума, банкова гаранция или застраховка, по избор на **ИЗПЪЛНИТЕЛЯ**.

**Чл. 11.** (1)Когато като гаранция за изпълнение се представя парична сума, тя се внася по следната банкова сметка на **ВЪЗЛОЖИТЕЛЯ**:

Банка: Българска народна банка

BIC: BNBGBGSD

IBAN: BG40BNBG96611000066123

Разходите за превода са за сметка на **ИЗПЪЛНИТЕЛЯ**.

(2) Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:

1. Да бъде безусловна и неотменяема, непрехвърляема, като покрива 100% (сто процента) от стойността на гаранцията за изпълнението посочена в чл. 10. Банкова гаранция следва да съдържа задължение на банката – гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на **ИЗПЪЛНИТЕЛЯ** или друго основание за задържане на гаранцията за изпълнение по този договор, независимо от направените възражения и защита, възникващи във връзка с основните задължения;

2. Да бъде със срок на валидност до изтичане на гаранционния срок на доставеното устройство, плюс 30 (тридесет) дни;

3. Всички банкови разходи, свързани с обслужването на банковата гаранцията, поддържането на валидността на гаранцията за изискания срок, по усвояването на средства от страна на **ВЪЗЛОЖИТЕЛЯ** (при наличие на основание за това), както и при нейното връщане, са за сметка на **ИЗПЪЛНИТЕЛЯ**.

**Чл. 12.** Когато като гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, в която **ВЪЗЛОЖИТЕЛЯТ** е посочен като трето ползващо се лице (бенефициер), която трябва да отговаря на следните изисквания:

1. Да обезпечава изпълнението на този договор чрез покритие на отговорността на **ИЗПЪЛНИТЕЛЯ,** в определения в чл. 10 размер, да е платена на сто процента (не се допуска разсрочено плащане) и не може да бъде използвана за обезпечение на отговорността на изпълнителя по друг договор;

2. Да бъде със срок на валидност до изтичане на срока за гаранционна поддръжка на доставеното устройство, плюс 30 (тридесет) дни.

3. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличие на основание за това, както и при нейното връщане, са за сметка на **ИЗПЪЛНИТЕЛЯ**.

**Чл. 13.** **ВЪЗЛОЖИТЕЛЯТ** освобождава гаранцията за изпълнение на договора, както следва:

1. частично освобождаване в размер на 60% (шестдесет процента) от стойността на гаранцията, в срок от 30 (тридесет) работни дни, след подписване на приемо-предавателените протоколи по чл. 17, при липса на възражения по изпълнението и при условие, че сумите по гаранциите не са задържани, или не са настъпили условия за задържането/усвояването им;

2. окончателно освобождаване на сумата по гаранцията в размер 40% (четиридесет процента) от стойността на гаранцията се освобождава в срок от 30 (тридесет) работни дни от изтичане на гаранционния срок на доставеното устройство, ако липсват основания за задържането/усвояването от страна на **ВЪЗЛОЖИТЕЛЯ** на каквато и да е сума по нея.

(2) Освобождаването на гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 2, ал. 4 от договора или по друга писмено посочена от **ИЗПЪЛНИТЕЛЯ** сметка;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица на представител на **ИЗПЪЛНИТЕЛЯ** или упълномощено от него лице.

(3) Гаранцията не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранцията.

**Чл. 14.** (1) **ВЪЗЛОЖИТЕЛЯТ** има право да задържи съответна част и да усвои гаранцията за изпълнение, когато **ИЗПЪЛНИТЕЛЯТ** не изпълни някое от своите задължения по договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от гаранцията за изпълнение, която съответства на уговорената в договора неустойка за съответния случай на неизпълнение.

(2) При едностранно прекратяване на договора от страна на **ВЪЗЛОЖИТЕЛЯ**, поради виновно неизпълнение на задължения по договора от страна на **ИЗПЪЛНИТЕЛЯ**, сумата от гаранцията се усвоява изцяло като обезщетение за прекратяване на договора.

(3) **ВЪЗЛОЖИТЕЛЯТ** има право да усвоява дължимите суми за неустойки и обезщетения във връзка с неизпълнение на договора от гаранцията за добро изпълнение.

**Чл. 15.** Във всеки случай на задържане на гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.

**Чл. 16.** **ВЪЗЛОЖИТЕЛЯТ** не дължи лихва за времето, през което средствата по гаранцията за изпълнение са били предоставени на **ВЪЗЛОЖИТЕЛЯ** съгласно изискванията на този договор.

VI. ПРИЕМАНЕ И ПРЕДАВАНЕ НА ДОСТАВКАТА

**Чл. 17.** (1) Приемането на устройството, монтажът и въвеждането в експлоатация се удостоверяват с двустранен приемо-предавателен протокол, подписан от представители на страните по чл. 24, след проверка на окомплектовка на доставката, монтажа и въвеждането в експлоатация и представяне на документите по чл. 7, т. 2.

(2) При констатирани явни недостатъци, липси и/или несъответствие на доставеното устройство с техническата спецификация, и/или констатиране на недостатъци и/или несъответствия след извършения монтаж **ВЪЗЛОЖИТЕЛЯТ** има право да откаже да подпише съответния протокол. В тези случаи страните подписват констативен протокол, в който се описват констатираните недостатъци, липси и/или несъответствия и се посочва срокът, в който същите ще бъдат отстранени. След отстраняване на недостатъците, липсите и/или несъответствията страните подписват двустранен приемо-предавателен протокол за приемане на доставката, монтажа и пускането на устройството в експлоатация, от който започва да тече гаранционния срок на устройството.

(3) След провеждане на обучението, страните подписват двустранен протокол.

(4) Собствеността на устройството и всички рискове преминават върху **ВЪЗЛОЖИТЕЛЯ** от датата на двустранния приемо-предавателен протокол за приемане на доставката, монтажа и пускането на устройството в експлоатация.

VII. ГАРАНЦИОНЕН СРОК И УСЛОВИЯ НА ГАРАНЦИОННО ПОДДЪРЖАНЕ

**Чл. 18.** (1) **ИЗПЪЛНИТЕЛЯТ** гарантира, че доставеното устройство отговаря на изискванията на **ВЪЗЛОЖИТЕЛЯ** и одобрената от него техническа спецификация, съдържаща с офертата на **ИЗПЪЛНИТЕЛЯ**, Техническото предложение на **ИЗПЪЛНИТЕЛЯ**, както и на другите документи, придружаващи доставката и издадени от производителя на устройството.

(2) Срокът за гаранционна поддръжка на устройството, предмет на договора е ……… година/и, съгласно Техническото предложение на **ИЗПЪЛНИТЕЛЯ**, считано от датата на двустранния приемо-предавателен протокол по чл. 17, ал. 1.

(3) По време на гаранционния срок, **ИЗПЪЛНИТЕЛЯТ** се задължава да отстранява възникналите дефекти и/или повреди за своя сметка. **ИЗПЪЛНИТЕЛЯТ** носи отговорност и поема разходите за всякакви дефекти и/или повреди на устройството, възникнали при експлоатацията му по време на гаранционния срок.

(4) В случай на констатиран дефект и/или повреди от страна на **ВЪЗЛОЖИТЕЛЯ** последният се задължава своевременно да уведоми писмено **ИЗПЪЛНИТЕЛЯ**. Уведомлението се извършва от **ВЪЗЛОЖИТЕЛЯ** по факс или електронна поща на **ИЗПЪЛНИТЕЛЯ**.

(5) **ИЗПЪЛНИТЕЛЯТ** се задължава да се яви за отстраняване на възникналите дефекти и/или повреди в рамките на работния ден, ако сигналът е подаден преди 12:00 часа, а след 12:00 часа, на следващия ден през работното време от 8:30 до 17:00 часа. При явяване на **ИЗПЪЛНИТЕЛЯ** страните подписват констативен протокол, в който се отразява повредата и/или дефектите и времето, необходимо за отстраняване.

(6) Гаранцията не покрива дефекти и/или повреди, ако не са спазвани изискванията за експлоатация съгласно съпровождащите системата технически документи или ако дефектите и/или повредите се дължат на външни причини или модификации, които са извършени от **ВЪЗЛОЖИТЕЛЯ** без съгласуване с **ИЗПЪЛНИТЕЛЯ**.

(7) **ИЗПЪЛНИТЕЛЯТ** се задължава да осигури сертифицирани сервизни специалисти за извършване на гаранционната поддръжка, посочени в Списък на персонала, който ще отговоря за изпълнение на поръчката.

**VIII. ОБЕЗЩЕТЕНИЯ И НЕУСТОЙКИ**

**Чл. 19.** (1) При забава на плащане **ВЪЗЛОЖИТЕЛЯТ** дължи неустойка на **ИЗПЪЛНИТЕЛЯ** в размер на 0.2% от стойността от сумата, посочена в чл. 2, ал. 2, за всеки просрочен ден, но не повече от 5% от тази сума.

(2) При забавено изпълнение на някое от задълженията по договора от страна на **ИЗПЪЛНИТЕЛЯ** същият заплаща на **ВЪЗЛОЖИТЕЛЯ** неустойка в размер на 0.2% от сумата, посочена в чл. 2, ал. 2, за всеки просрочен ден, но не повече от 5% от тази сума.

(3) При забавено изпълнение повече от 20 (двадесет) дни **ВЪЗЛОЖИТЕЛЯТ** има право да прекрати едностранно договора, без да дава срок за изпълнение, като освен неустойката за забава има право и на неустойка за пълно неизпълнение на договора в размер на 5% от сумата, посочена в чл. 2, ал. 2.

(4) **ВЪЗЛОЖИТЕЛЯТ** може да претендира за нанесени вреди и пропуснати ползи по общия ред, в случай че превишават размера на предвидените неустойки.

IX. ПРЕКРАТЯВАНЕ НА ДОГОВОРА

**Чл. 20.** Договорът се прекратява:

1. по взаимно съгласие между страните, изразено в писмена форма.

2. при пълно изпълнение на насрещните задължения на двете страни.

3. при виновно неизпълнение на задълженията на една от страните, извън случаите по чл. 19, ал. 3, договорът може да бъде прекратен от изправната страна с 20 (двадесет) дневно писмено предизвестие до неизправната страна.

**\_\_IXА. ДОГОВОР ЗА ПОДИЗПЪЛНЕНИЕ** (когато е приложимо)

**Чл. 20а.** (1) **ИЗПЪЛНИТЕЛЯТ** се задължава да сключи договор за подизпълнение с **ПОДИЗПЪЛНИТЕЛЯ**/**ИТЕ**, посочен/и в представената от него оферта. **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** копие на договора за подизпълнение в срок до 3 (три) дни от сключването му, но не по-късно от сключването на този договор, заедно с доказателства, че са изпълнени условията на чл. 66, ал. 2 от ЗОП.

(2) В случай че част от поръчката, която се изпълнява от **ПОДИЗПЪЛНИТЕЛ**, може да бъде предадена като отделен обект на **ИЗПЪЛНИТЕЛЯ** или **ВЪЗЛОЖИТЕЛЯ**, **ВЪЗЛОЖИТЕЛЯТ** заплаща възнаграждение за тази част на **ПОДИЗПЪЛНИТЕЛЯ** (директно плащане).

(3) Директно плащане по ал. 2 се осъществява въз основа на искане, отправено от **ПОДИЗПЪЛНИТЕЛЯ** до **ВЪЗЛОЖИТЕЛЯ** чрез **ИЗПЪЛНИТЕЛЯ**, който е длъжен да го предостави на **ВЪЗЛОЖИТЕЛЯ** в 15- (петнадесет) дневен срок от получаването му. Към искането **ИЗПЪЛНИТЕЛЯТ** предоставя становище, от което да е видно дали оспорва плащанията или част от тях като недължими. **ВЪЗЛОЖИТЕЛЯТ** има право да откаже директно плащане с **ПОДИЗПЪЛНИТЕЛЯ**, когато искането за плащане е оспорено, до момента на отстраняване на причината за отказа.

(4) Към момента на сключване на този договор или най-късно преди започване на неговото изпълнение **ИЗПЪЛНИТЕЛЯТ** се задължава да уведоми **ВЪЗЛОЖИТЕЛЯ** за името, данните за контакт и представителите на **ПОДИЗПЪЛНИТЕЛЯ**/**ИТЕ**, посочени в офертата. **ИЗПЪЛНИТЕЛЯТ** се задължава да уведомява **ВЪЗЛОЖИТЕЛЯ** в хода на изпълнение на този договор за всякакви промени в предоставената информация.

(5) Замяна или включване на подизпълнител по време на изпълнение на този договор се допуска по изключение, когато възникне необходимост и ако са изпълнени едновременно всички условия, посочени в чл. 66, ал. 11 от ЗОП.

(6) В случаите по ал. 5, **ИЗПЪЛНИТЕЛЯТ** се задължава да представи на **ВЪЗЛОЖИТЕЛЯ** копие на допълнителното споразумение за замяна на посочен в офертата подизпълнител заедно с доказателства, че са изпълнение на условията на чл. 66, ал. 2 и 11 от ЗОП в срок до 3 (три) дни от сключването му.

(7) Независимо от сключени договори за подизпълнение, отговорността за изпълнение на настоящия договор е на **ИЗПЪЛНИТЕЛЯ**.

**X. ЗАКЛЮЧИТЕЛНИ РАЗПОРЕДБИ**

**Чл. 21.** Когато неизпълнението на този договор се дължи на възникването на непреодолима сила, изпълнението на задълженията по него и съответните насрещни задължения се спират за времето на действие на непреодолимата сила.

**Чл. 22.** Непреодолима сила е непредвидимо или непредотвратимо събитие от извънреден характер, като пожар, наводнение или друго природно бедствие, както и стачки, състояние на война, ембарго и др., възникнало след подписването на настоящия договор.

**Чл. 23.** Страната, която не може да изпълни задълженията си по този договор поради непреодолима сила, не носи отговорност. Същата е длъжна в срок от 7 (седем) работни дни да уведоми другата страна за възникването на това обстоятелство и за евентуалните последствия от него за изпълнението на договора. В случай че не изпрати такова известие, страната дължи обезщетение.

**Чл. 24.** Страните упълномощават следните представители, които да проследяват и приемат изпълнението на задълженията им по настоящия договор, да осъществяват контрол по цялостното изпълнение на договора и да подписват предвидените в договора документи ( протоколи и др.), както следва:

**ЗА ИЗПЪЛНИТЕЛЯ - ………………………………….,**

**ЗА ВЪЗЛОЖИТЕЛЯ - ………………………………….**

**Чл. 25.** (1) За целите на настоящия договор уведомяването на **ИЗПЪЛНИТЕЛЯ** се извършва писмено по факс:....................; електронна поща .........................; или с препоръчано писмо на адрес: ................

(2) За целите на настоящия договор уведомяването на **ВЪЗЛОЖИТЕЛЯ** се извършва писмено по факс:....................; електронна поща .........................; или с препоръчано писмо на адрес: ................

**Чл. 26.** (1)С цел изпълнение на настоящия договор, Страните предоставят единствено необходимите лични данни, представляващи информация за служебни контакти, посочена в чл. 24 и чл. 25 от настоящия договор. По смисъла на този договор „информация за служебни контакти“ е информация за контакт, свързана със служебните отношения, включително имена, длъжности, служебни адреси, служебни телефонни номера и и-мейл адреси на служителите и изпълнителите.

(2) При установяване на лични данни в предоставената от насрещната страна информация, различни от посочените в ал. 1, всяка от страните е длъжна да изтрие или да поиска тези лични данни да бъдат изтрити.

(3) Страните поемат задължение да обработват личните данни законосъобразно и добросъвестно, да не ги предоставят на трети лица и да ги заличат/изтрият след изтичане на установения в нормативен акт за съхранението им срок.

**Чл. 27.** Всички спорове, които биха възникнали във връзка с тълкуването или изпълнението на настоящия договор, ще се решават от страните чрез преговори за постигане на споразумение, а когато това се окаже невъзможно, спорът ще се отнася за решаване пред компетентния български съд по реда на ГПК.

**Чл. 28.** За неуредените в този договор въпроси се прилагат разпоредбите на действащото българско законодателство.

Неразделна част от настоящия договор са:

1. Приложение № 1 „Техническа спецификация на нова 5-цветна мрежова дигитална машина за печат“;
2. Техническо предложение на **ИЗПЪЛНИТЕЛЯ**;
3. Ценово предложение на **ИЗПЪЛНИТЕЛЯ**;
4. Списък на персонала, който ще отговоря за изпълнение на поръчката.

Настоящият договор се състави и подписа в 2 (два) еднообразни екземпляра – по един за всяка от страните.

Договорът се подписа при наличие на следните документи:

1. Гаранция за изпълнение на договора;

2. Документите по чл. 67, ал. 6 от ЗОП.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**БЪЛГАРСКА НАРОДНА БАНКА**

**СНЕЖАНКА ДЕЯНОВА**

**ГЛАВЕН СЕКРЕТАР**

**ТЕМЕНУЖКА ЦВЕТКОВА**

**ГЛАВЕН СЧЕТОВОДИТЕЛ**